สวัสดีค่ะ หนูอายุ17ปี ช่วงนี้รู้สึกว่าตัวเองมีอารมณ์ฉุนเฉียว บางทีเครียดเรื่องครอบครัวแล้วอยากทำร้ายร่างกายตัวเองรู้สึกไม่สำคัญกับครอบครัว เบื่อ เหนื่อ ท้อ ไม่อยากทำอะไร รู้สึกน้อยใจกับครอบครัว เวลามีคนพูดนิดพูดหน่อยพูดกระทบจิตใจแล้วรู้สึกน้อยใจ เครียดๆ แล้วร้องไห้ ชอบฟังเพลงเศร้าๆตอกย้ำความรู้สึกตัวเอง บางครั่งเวลาโมโห จะเก็บอาการไม่อยู่ควบคุมตัวเองไม่ได้ จับได้อะไรปาหมดคะ อยู่ไม่เป็นสุข ชอบจับนู๊นจับนี้คนอื่น พูดมาก เหมือนคนสมาธิสั้นคะ บางครั่งร้องไห้บวกกับอารมร์โมโหก็จะกรีดร้องออกมา อยากรู้ว่าตัวเองอยู่ในภาวะอะไรค่ะ
สวัสดีค่ะ @จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ @ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้ -อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้ -ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง -สมาธิความจำแย่ลง -ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง -อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว เป็นต้น **ดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะ หากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสม. เป็นกำลังใจให้นะคะ